OTO แรลลี่ยาว! พุ่งอีก 9% ออลไทม์ไฮต่อ รับแผนธุรกิจเด่น-ลุ้นปีนี้เทิร์นอะราวด์
OTO แรลลี่ยาว! พุ่งอีก 9% ออลไทม์ไฮต่อเนื่อง รับแผนธุรกิจเด่น-ลุ้นปีนี้เทิร์นอะราวด์ โดย ณ เวลา 15.00 น. อยู่ที่ระดับ 11.10 บาท บวก 0.90 บาท
OTO แรลลี่ยาว! พุ่งอีก 9% ออลไทม์ไฮต่อเนื่อง รับแผนธุรกิจเด่น-ลุ้นปีนี้เทิร์นอะราวด์ โดย ณ เวลา 15.00 น. อยู่ที่ระดับ 11.10 บาท บวก 0.90 บาท
27 ต.ค. 2564

ผู้สื่อข่าวรายงานว่า วันนี้(27 ต.ค.2564) ราคาหุ้นบริษัท วันทูวัน คอนแทคส์ จำกัด (มหาชน) หรือ OTO ณ เวลา 15.00 น. อยู่ที่ระดับ 11.10 บาท บวก 0.90 บาท หรือ 8.82%  ด้วยมูลค่าซื้อขาย 62.42 ล้านบาท ราคาหุ้นทำจุดสูงสุดใหม่ต่อเนื่อง โดยหุ้นเข้าตลาดฯเมื่อวันที่ 15 พ.ค.2557

โดยก่อนหน้านี้(21 ก.ย.64) นายคณาวุฒิ วรรทนธีรัช ประธานกรรมการบริหารและประธานเจ้าหน้าที่บริหาร  OTO เปิดเผยว่า ในช่วงที่เหลือของปีนี้ บริษัทเตรียมเข้าร่วมประมูลงานใหม่ต่อเนื่อง เพื่อเพิ่มโอกาสในการรับงานใหม่ หนุนผลการดำเนินงานเทิร์นอะราวด์
นอกจากนี้ บริษัทอยู่ระหว่างการหารือร่วมกับพันธมิตรเพื่อขยายไลน์ธุรกิจเข้าสู่ Commercial Technology โดยใช้จุดแข็งที่มีอยู่ของบริษัทที่ดีทั้ง Call Center และ Contact Center เพื่อรองรับการให้บริการลูกค้า ซึ่งคาดว่าจะมีความชัดเจนในช่วงที่เหลือของปี และจะช่วยสนับสนุนรายได้และกำไรของกลุ่มบริษัทเติบโตอย่างแข็งแกร่งในอนาคต

โดยล่าสุด (7 ต.ค. 64) บริษัทได้รับการว่าจ้างในการให้บริการระบบศูนย์บริการข้อมูลลูกค้าสัมพันธ์ (1690 Call Center) จากการรถไฟแห่งประเทศไทย (รฟท.) ระยะเวลาโครงการ 36 เดือน มูลค่าโครงการ 166.84 ล้านบาท (รวมภาษีมูลค่าเพิ่ม)
ทั้งนี้ ระบบศูนย์บริการข้อมูลลูกค้าสัมพันธ์ (1690 Call Center) มีวัตถุประสงค์เพื่อให้เป็นศูนย์กลางการให้บริการข้อมูลข่าวสารเบ็ดเสร็จ ณ จุดเดียว ทั้งข้อมูลพื้นฐานการโดยสาร เดินรถ สินค้า การแข้งเหตุด่วน เหตุ อันตราย ข้อเสนอแนะ ติชม โฆษณา สื่อประชาสัมพันธ์ ฯลฯ และเพื่อให้สามารถสร้างบริการที่ทันสมัยให้แก่ผู้ใช้บริการรถไฟ ผ่านระบบศูนย์บริการข้อมูลลูกค้าสัมพันธ์ (1690 Call Center) ได้ในระยะเวลาอันรวดเร็ว โดยสามารถให้บริการหลากหลายช่องทาง เช่น ผ่านช่องทางโทรศัพท์, E-mail, Web Chat และ Chat Bot Social Media (Facebook)
อย่างไรก็ตาม บริษัทได้พัฒนาการบริการให้กับ รฟท.อย่างต่อเนื่องจนถึงปัจจุบันแล้ว 4 สัญญา โดยสัญญาปัจจุบันเป็นการพัฒนาระบบงานลักษณะ Omni Channel Platform เต็มรูปแบบ Voice, Non-Voice, Social Media พร้อมบริการ Digital Service ผ่าน Chat Bot , Visual IVR เพื่อรองรับการขยายบริการของ รฟท.ต่อไป